9. 6. 87 Επίσημη Εφημερίδα των Ευρωπαϊκών Κοινοτήτων Αριθ. C 150/7 
να αυξηθεί η προθεσμία για την αφορολόγητη εισαγωγή ειδών μετακόμισης, ανάλογα με τη ρύθμιση 
για αντικείμενα κληρονομιάς, σε δύο χρόνια, 
να καταστεί υποχρεωτικό σε όλη την επικράτεια της Κοινότητας το προαιρετικό όριο των προς το 
παρόν 1 400 ECU για γαμήλια δώρα. 
Βρυξέλλες, 14 Απριλίου 1987. 
Ο Πρόεδρος 
της Οικονομικής και Κοινωνικής Επιτροπής 
Alfons MARGOT 
Γνωμοδότηση για την πρόταση κανονισμού (ΕΟΚ) του Συμβουλίου που τροποποιεί για δωδέκατη φορά 
τον κανονισμό (ΕΟΚ) αριθ. 1837/80 περί κοινής οργανώσεως αγοράς στον τομέα του πρόβειου και 
αιγείου κρέατος (ι) 
(87/C 150/05) 
Στις 28 Ιανουαρίου 1987, το Συμβούλιο αποφάσισε, σύμφωνα με το άρθρο 198 της συνθήκης για την 
ίδρυση της Ευρωπαϊκής Οικονομικής Κοινότητας, να ζητήσει από την Οικονομική και Κοινωνική 
Επιτροπή να γνωμοδοτήσει για την παραπάνω πρόταση. 
Το τμήμα γεωργίας, στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε 
τη γνωμοδότηση του στις 18 Μαρτίου 1987, βάσει προφορικής έκθεσης του κ. Strauss. 
Στις 14 Απριλίου 1987, η Οικονομική και Κοινωνική Επιτροπή, κατά τη διάρκεια της 245ης συνόδου 
ολομέλειας της, υιοθέτησε ομόφωνα την ακόλουθη γνωμοδότηση: 
1. Η επιδότηση ανά προβατίνα αποτελεί μέτρο στήριξης 
της αγοράς για το πρόβειο και αίγειο κρέας που αποβλέπει 
στην κάλυψη κάθε διαφοράς μεταξύ της τιμής στήριξης 
(βασική τιμή) και της απόδοσης της αγοράς μιας ορισμένης 
περιόδου εμπορίας. 
2. Οι διαφορές ως προς τα χαρακτηριστικά των αμνών που 
σφάζονται στις διάφορες περιοχές της Κοινότητας καθιστούν 
αδύνατη την εφαρμογή όμοιων κριτηρίων για τον προσδιο­
ρισμό της επιδότησης ανά προβατίνα σε όλες τις περιοχές της 
ΕΟΚ. Συνεπώς, εφαρμόζονται ειδικές διατάξεις στην Ιταλία 
και την Ελλάδα (Περιφέρεια 1) στις οποίες π.χ. η ηλικία, το 
βάρος και η ποιότητα των αμνών διαφέρει από την ηλικία, το 
βάρος και την ποιότητα των αμνών των βόρειων περιοχών. 
3. Τα χαρακτηριστικά των αμνών που παράγονται στην 
Ισπανία και την Πορτογαλία (Περιφέρεια 7) είναι συναφή με 
την ποιότητα των αμνών της περιοχής 1, αλλά η ποσότητα 
των αμνών που σφάζονται σε ηλικία κάτω των 2 μηνών είναι 
λιγότερο σημαντική και το μέσο βάρος είναι ελαφρώς 
μεγαλύτερο. 4. Η ειδική διάταξη που εφαρμόζεται στην Περιφέρεια 1 
προβλέπει ότι καταβάλλεται στους παραγωγούς επιδότηση 
ανά προβατίνα που ισοδυναμεί με αυτή που καταβάλλεται 
στη Γαλλία (Περιφέρεια 2) για προβατίνες των οποίων οι 
αμνοί έχουν ηλικία μεγαλύτερη των 2 μηνών όταν διατίθενται 
στο εμπόριο. 
5. Η Επιτροπή προτείνει για τις περιόδους εμπορίας των 
ετών 1987 και 1988 όπως η επιδότηση που παρέχεται για την 
περιφέρεια 7 αυξηθεί κατά ένα ποσό που εκπροσωπεί το 
ήμισυ της διαφοράς μεταξύ του τρέχοντος επιπέδου αυτής 
της επιδότησης και της επιδότησης που παρέχεται στην 
περιφέρεια 1, στην περίπτωση κατά την οποία η τελευταία 
είναι ανώτερη. 
6. Η ΟΚΕ σημειώνει ότι οι προτάσεις της Επιτροπής 
προορίζονται να ισχύσουν για δύο περιόδους εμπορίας. 
Πιστεύει ότι θα πρέπει να υποστηριχθούν και ότι θα πρέπει να 
θεσπισθούν διατάξεις με πλέον μακροπρόθεσμη προοπτική, 
βάσει της εμπειρίας που θα αποκτηθεί. 
Βρυξέλλες, 14 Απριλίου 1987. 
Ο Πρόεδρος 
της Οικονομικής και Κοινωνικής Επιτροπής 
Alfons MARGOT 
(') ΕΕ αριθ. C 29 της 6. 2. 1987, σ. 5.